google/wiki40b huggingface dataset:
Konduktor ng musika

Ang pagkokonduktor ay ang sining ng pangangasiwa, pamamahala, paggabay, o pamamatnubay ng isang kaganapang pangmusika sa pamamagitan ng nakikita at napagmamasdang mga kilos. Ang pangunahing mga tungkulin ng konduktor na pangmusika ay ang pagkaisahin ang mga manunugtog o tagaganap, ang itakda o italaga ang tiyempo o tulin ng tugtugin, ang magpatupad ng malinaw na mga paghahanda at mga kumpas, at ang makinig na nagsusuri at ang hubugin ang tunog ng pangkat ng mga manunugtog. Ang mga orkestra, mga koro, mga bandang pangkonsiyerto at iba pang mga pangkat na pangmusika ay kadalasang mayroong mga konduktor.

Nomenklatura

Ang pangunahing konduktor ng isang orkestra o kompanya ng opera ay paminsan-minsang tinatawag bilang isang direktor ng musika o punong konduktor, o sa pamamagitan ng mga salitang Aleman na Kapellmeister o Dirigent. Ang katawagan para sa mga konduktor ng koro o mga korus ay paminsan-minsang tinatawag na direktor na pangkoro o maestro ng koro, partikular na ang para sa mga koro na may kaugnayan sa isang orkestra. Ang mga konduktor ng mga bandang pangmilitar at iba pang mga banda ay maaaring humawak ng pamagat na maestro ng banda (bandmaster) o tambol mayor (drum major). Ang iginagalang na nakatatandang mga konduktor ay paminsan-minsang tinatagurian sa pamamagitan ng salitang Italyano na maestro dahil sa pagiging "isang tao naging dalubhasa sa sining" ng musika.
Rekka Katakiri

Si Rekka Katakiri ay isang mang-aawit mula sa bansang Hapon.
Bida Kapampangan

Ang Bida Kapampangan ay isang palabas sa telebisyon sa Pilipinas ng ABS-CBN.
Al Capone

Si Alphonse Gabriel "Al" Capone (Enero 17, 1899 – Enero 25, 1947) ay isang Amerikanong gangster na namuno ng isang sindikato ng krimen noong panahon ng Prohibisyon sa Estados Unidos. Ang Chicago Outfit, na pagdaka ay nakilala bilang "Capones" (mga Capone), ay nakatuon sa pagpupuslit ng mga kontrabando at mga kontrabandong alak, at iba pang mga gawaing hindi makabatas na katulad ng prostitusyon, sa Chicago magmula kaagahan ng dekada ng 1920 at dekada ng 1931.
Si Capone ay ipinanganak sa borough ng Brooklyn ng Lungsod ng New York sa mga imigranteng mga Italyano. Nasangkot si Capone sa mga gawain ng masasamang mga barkada habang nasa kaniyang kabataan pagkaraang mapatalsik mula sa paaralan sa gulang na 14. Sa kaagahan ng kaniyang edad na humigit-kumulang sa dalawampung taong gulang, lumipat siya sa Chicago upang makinabang sa isang bagong pagkakataon na kumita ng salapi sa pamamagitan ng pagpupuslit ng mga kontrabandong alak papasok sa lungsod noong panahon ng Prohibisyon (Pagbabawal). Noong panahon ng Prohibisyon, mula 1920 hanggang 1933, ipinagbawal ng Pamahalaan ng Estados Unidos ang pagbebenta ng mga alak, na nagresulta sa pagkakaroon ng mga ilegal na pagawaan ng alak at ng ilegal na mga bahay-inuman. Nakilahok din siya sa sari-saring mga gawaing ilegal, katulad ng panunuhol ng mga tao sa pamahalaan at prostitusyon.
Sa kabila ng kaniyang hanapbuhay na masama, si Capone ay naging isang talagang napagmamasdang tao sa publiko. Nagbigay siya ng mga abuloy sa sari-saring mga gawaing pangpakikipagkapwa-tao na ginagamit ang perang kinita niya mula sa kaniyang mga gawain, at tinanaw ng maraming mga tao bilang isang Robin Hood ng makabagong panahon. Nadungisan ang reputasyong pangmadla ni Capone dahil sa kaniyang sinasapantahang pakikisangkot sa Pamamaslang sa Araw ng mga Puso noong 1929, nang mayroong pitong mga kasapi ng kalaban niyang gang ang napaslang.
Nahatulan si Capital kaugnay ng mga pagsasakdal na pederal dahil sa pag-iwas sa pagbabayad ng buwis noong 1931 at naipakulong sa bilangguang pederal; nakalabas siya sa pamamagitan ng paglayang may pasubali noong 1939. Ang kaniyang pagkakakulong ay kinabibilangan ng isang panahon sa noon ay bago pa lamang na bilangguang pederal ng Alcatraz. Sa panghuling mga taon ng buhay ni Capone, nakaranas siya ng panghihina ng isipan at katawan dahil sa neurosyphilis na nasa huling yugto na ng proseso ng nasabing karamdaman. Nakuha niya ang sakit na ito habang si Capone ay nasa kaniyang kabataan pa lamang. Namatay si Capone noong Enero 25, 1947 dahil sa atake sa puso pagkaraang makaranas ng isang atake sa utak.
Eureka, California

Ang Eureka ay isang lungsod sa California, Estados Unidos.
Pinoy Big Brother: Teen Edition Plus

Tema ng bahay ni Kuya

Ang primer ay nagbunyag ng bagong anyo sa loob ng bahay ni Kuya, na inilarawan ni Manzano na "funky, modern Moroccan design with more elegant and colorful furnishings". Ang dating hardin ay kinalalagyan na ngayon ng malaking swimming pool. Ang mga bagong housemates ay papasok sa bahay mula sa harap at hindi sa Eviction Hall na pinasukan ng mga housemates nuong pangalawang regular na edisyon at pangalawang Celebrity Edition.
At ang dating Activity Area ay kasalukuyang bagong parte ng bahay na tinatawag na "Plus Base". Mayroon itong bagong karagdagang kwarto, hardin, at jacuzzi; ito ay kasalukuyang okupado ng mga Guardians. Ang parte ng Eviction Hall ay tinanggal at isinaayos para sa bagong Activity Area.
IBM

Ang IBM ay isang kompanyang Amerikanong tumututok sa mga teknolohiyang pangkompyuter.
Santa Agueda

Si Santa Agueda ay isang santo ng Romano Katoliko.
Dinastiya ng mga Tudor

Ang Dinastiya ng mga Tudor ay isang magkakasunod na mga hari at mga reyna ng Inglatera. Ang guhit ng mga pinunong ito ay nagsimula noong 1485 at nagtagal hanggang 1603. Tinatawag ding Kabahayan ng Tudor o Angkan ng mga Tudor, isa itong maharlikang kabahayan o maharlikang angkan na nagmula sa mga taong Welsh sa Europa. na nagbuhat kay Prinsipe Rhys ap Tewdwr na namuno sa Kaharian ng Inglatera at sa mga nasasakupan nito, kabilang na ang Kapanginoonan ng Irlanda, na pagdaka ay naging Kaharian ng Irlanda, magmula 1485 hanggang 1603. Ang unang monarka nito ay si Henry VII, isang pinag-apuhan (inapo) sa pamamagitan ng kaniyang ina ng isang naging lehitimong sangay ng maharlikang Kabahayan ng Lancaster sa Inglatera. Ang mag-anak na Tudor ay bumangon at naging makapangyarihan pagkatapos ng Mga Digmaan ng mga Rosas, na lumisan mula sa Kabahayan ng Lancaster, kung saan nakaanib ang mga Tudor, at naging hindi na umiiral.
Nailunsad ni Henry Tudor ang kaniyang sarili bilang isang kandidato hindi lamang dahil sa mga tradisyunal na tagasuporta ng mga Lancaster (mga Lancastriano), subalit dahil na rin sa mga hindi na nasisiyahang mga tagapagtangkilik ng katunggali nilang Kabahayan ng York, at umangat upang maangkin ang trono mula sa labanan, upang maging si Henry VII. Ang kaniyang tagumpay ay napalakas pa ng pagkakakasal niya kay Elizabeth ng York, na isang sagisag ng pag-iisa ng dating nag-aalitang mga pangkat sa ilalim ng isang bagong dinastiya. Ang kapangyarihan ng mga Tudor ay sumaklaw at lumampas pa sa modernong Inglatera, na nagpakamit ng buong pagkakaisa ng Inglatera at ng Prinsipalidad ng Wales noong 1542 (Mga Batas hinggil sa Batas ng Wales 1535-1542); at matagumpay na ipahayag ang kapangyarihang Ingles sa Kaharian ng Irlanda. Napanatili rin nila ang nakaugaliang (sa turing kumbaga) pag-angkin sa Kaharian ng Pransiya, subalit wala sa kanila ang nagtangka na bigyang saysay ito, bagaman nakipaglaban si Henry VIII sa mga digmaan laban sa Pransiya upang subuking angkining muli ang titulo. Pagkaraan niya, natalo sa pag-angkin ng Pransiya ang kaniyang anak na babaeng si Mary I nang magpasawalang-hanggan dahil sa pagbagsak ng Calais noong 1558.
Sa kabuoan, limang mga monarkang Tudor ang namuno sa kanilang mga nasasakupan sa loob lamang ng mahigit sa isang daantaon. Si Henry VIII ng Inglatera ang tanging tagapagmana mula sa guhit ng salinlahi ng kalalakihan na nagmula kay Henry VII na nabuhay hanggang sa edad ng kahustuhan ng gulang. Ang mga suliranin hinggil sa paghahaliling pangmaharlika (kabilang na ang kasal at ang karapatang humalili ng kababaihan) ang naging pangunahing mga temang pampolitika noong kapanahunan ng mga Tudor. Naging makapangyarihan ang Kabahayan ng Stuart noong 1603 nang nabigo ang guhit na pangsalinlahi ng mga Tudor, dahil namatay si Elizabeth I na walang supling. Hindi nagustuhan ng mga namunong Tudor ang katagang "Tudor" (dahil sa ang unang Tudor ay mula sa mababang lahi), at hindi ito gaanong ginamit bago ang pagsapit ng ika-18 daantaon.
Dotan

Ang Dotan o Dotain ay isang sinaunang lungsod na binabanggit sa Lumang Tipan ng Bibliya, partikular na sa IV Mga Hari 6. Nasa hilaga ito ng Samaria. Nabanggit din ang lungsod na ito sa kasaysayan ni Jose sa Henesis 37:17.
Sine Screen

Ang Sine Screen ay isang produksyon ng pelikula sa Pilipinas na itinatag noong 2011.
Bael

Paglalarawan

Tumataas ang puno ng Bael magpahanggang 18 mga metro at nagbubunga ng mga tinik at mababangong mga bulaklak. Mayroon itong bungang may makahoy na balat at umaabot sa 5 hanggang 15 sentimetro ang diyametro. May ilang mga uri ng bunga na napakatigas ng balat kaya't dapat na pukpukin ng martilyo upang mabuksan. Marami itong mga butong natatakipan ng makakapal na mga mahihiblang mga buhok na nakabaon sa makapal, madikit, at mabangong pulpo o laman ng bunga. Mayroon itong matindi o "astrinhente" ngunit kaaya-ayang lasa.

Bilang gamot

Sa Indiya, ginagamit ang laman ng prutas ng Bael sa paggamot sa pagtataeng lusaw (diyareya), disenterya (pagtataeng may dugo), at pagtataeng may pamumutla o may anemya(sprue). Tinutuyo ang bunga nito at napaghahanguan ng likidong katas. Kinikilala ang pakinabang ng bunga ng Bael sa Britanya, subalit hindi sa Estados Unidos. Hindi tiyak ang reputasyon nito sa pagbibigay ng lunas.
Sumita, Iwate

Ang Sumita ay isang munisipalidad sa Prepektura ng Iwate, bansang Hapon.
Sulat-kamay

Ang sulat-kamay o porma ng sulat ay isang sining ng pagsulat sa pamamagitan ng kamay - sa halip na gumamit ng mga aparato o makinarya. Itinuturing ito na isa sa mga mahahalagang kasangkapan sa pakikipag-ugnayan at sa pakikipagtalastasan o komunikasyon.

Mga lagda

Isa sa mga pinakamahalagang mga natututunan ng tao sa pagsusulat sa pamamagitan ng kamay ang pagsulat ng kaniyang sariling pangalan, na tinatawag na lagda o pirma.

Mga katangian

Magkakaiba ang bawat sulat-kamay ng iba't ibang tao bagaman karaniwang silang gumagamit ng iisa o magkakatulad na mga alpabeto. Iba-iba ang itsura at paraan nila ng pagsulat ng mga titik. Hindi madaling gayahin ang sulat-kamay ng ibang tao. Pinagbabawal ng batas ang mapanlinlang na paggaya o pagkopya sa pirma o gawi sa pagsulat ng ibang tao.

Pagsulat ng manuskrito

Ang pagsusulat ng manuskrito ang unang napag-aaralan at pinagsasanayan ng mga bata sa paaralan. Isa itong metodo ng pagsulat na madaling gawin sapagkat binubuo lamang ng mga tuwid ng guhit at mga bahagi ng mga bilog. Gumagamit rin ng ganitong uri ng pagsulat ang mga nasa-edad nang tao, katulad ng mga sa mga pagkukumpleto ng mga dokumento, kung saan dapat hindi dikit-dikit ang iyong mga titik na isinusulat. Katulad din ito ng mga ginagamit sa mga karatula sa mga daanan ng sasakyan at mga tindahan.

Pagsulat na nakahilig

Matapos makasanayan ng mga bata ang pagsusulat ng tuwid o pamanuskritong normal, nakakagamayan din nila ang pagsulat ng pa-italiko o nakahalig ang mga letra (slanted manuscript), nakatutulong sa pagpapabilis ng pagsulat.

Pagsulat na magkakadikit

Sa patuloy na pagsasanay, natututo rin ang mga bata na pagdikit-dikitin ang mga titik (joined manuscript).

Kursibong pagsulat

Isa pang klase ng pagsulat na magkakadikit ang kursibong pagsulat (cursive writing), kung saan hindi inaangat ang dulo ng panulat tulad ng lapis, pluma, o bolpen hanggang sa katapusan o pagtatapos ng bawat salita.
Halimaw ng dagat

Ang mga halimaw ng dagat ang mga nakatira sa dagat na mga nilalang na mitikal o maalamat na kadalasang pinaniniwalaang may malaking sukat. Ang mga halimaw na pandagat ay maaaring kumuha ng mga anyong gaya ng mga dragon ng dagat, mga serpente ng dagat o mga halimaw na may maraming braso. Ang mga ito ay maaaring maputik o makaliskis at kadalasang inilalarawang nagbabanta sa mga barko o bumubuga ng tubig.
550 Senta

Ang 550 Senta ay isang planetang hindi pangunahin.
Hukom

Ang hukom o huwes (sa Ingles ay judge) ang taong nangagasiwa sa paglilitis sa hukuman na mag-isa o bilang bahagi ng lupon ng mga hukom. Ang kapangyarihan, tungkulin, paraan ng pagkakahirang, disiplina at pagsasanay ng mga hukom ay iba iba sa iba't ibang mga hurisdiksiyon. Ang isang hukom ay inaasahang magsasagawa ng paglilitis sa isang patas at walang kinikilingang paraan sa isang bukas na korte. Ang hukom ay dumidinig ng lahat ng mga saksi at mga ebidensiya na inilatag ng mga partido(nagsasakdal at isinasakdal) sa kaso, sumusuri ng kredibilidad at mga argumento ng mga partido at naglalabas ng mga hatol batay sa interpretasyon nito ng batas o ayon sa sariling paghatol nito. Sa ibang hurisdiksiyon, ang kapangyarihan ng hukom ay ibinabahagi sa isang hurado (jury).
Dominion Bus Lines

Ang  Dominion Bus Lines ay isang kompanyang transportasyon ng bus sa Pilipinas. Ito ay nagbubukas ng serbisyong pang-araw-araw para sa sa mga pasahero at mga freight (kilala bilang "waybill") mula sa o papunta sa Kalakhang Maynila hanggang sa hilaga-kanlurang Luzon (Ilocos).
Arlene Areillas-Nazareno

Si Arlene Areillas-Nazareno ay isang politiko sa Pilipinas.
Kofu, Tottori

Ang Kofu ay isang bayan sa Tottori, bansang Hapon.
Ena Garcia

Si Ena Garcia ay isang artista sa Pilipinas.
Shivia Lee

Si Shivia Lee ay isang artista sa Taiwan.
Tsumagoi, Gunma

Ang Tsumagoi ay isang munisipalidad sa Prepektura ng Gunma, Hapon.
I Dare You

Ang I Dare You ay isang palabas sa telebisyon sa Pilipinas ng ABS-CBN.
Oni no Sumika

Ang Oni no Sumika ay isang palabas sa telebisyon sa bansang Hapon.
Gakincho

Ang Gakincho ay isang palabas sa telebisyon sa bansang Hapon.
Vicente Belmonte Jr.

Si Vicente Belmonte Jr. ay isang politiko sa Pilipinas.
Telebisyon

Ang telebisyon (TV) o tanlap (tanaw + diglap) ay isang sistemang telekomunikasyon para sa pagpapahayag at pagtanggap ng mga gumagalaw na mga larawan at tunog sa kalayuan. Naging patungkol sa lahat ng aspeto ng programa at pagpapadalang pantelebisyon ang katagang ito.
Isa itong pamamaraang telekomunikasyon na ginagamit upang makapaghatid ng tunog at gumagalaw na imaheng may iisang kutis ng kulay, may ibat-ibang kulay, o may tatlong sukat. Pwede itong tumukoy sa set ng telebisyon, isang programa sa telebisyon, o ang pamamaraan ng paghatid sa telebisyon.  Ang telebisyon ay pangmasang panghatid, ng libangan, edukasyon, balita o pag-alok.

Kasaysayan

Iminungkahi at ipinatente ni Paul Gottlieb Nipkow ang unang sistema ng telebisyon na elektromekanikal noong 1884. Sumulat si A. A. Campbell Swinton sa Nature noong 18 Hunyo 1908 at tinalakay ang kanyang konsepto tungkol sa telebisyong elektroniko na ginagamit ang tubo ng sinag ng cathode na inimbento ni Karl Ferdinand Braun. Nagbigay siya ng panayam tungkol dito noong 1911 at nagpakita ng mga diyagrama ng sirkito.
Sa simula pa lamang, ang mga signal pantelebisyon ay ipinapamahagi bilang telebisyong panlupa, gamit ang malalakas na frequency upang magpasahimpapawidng signal sa mga indibidwal na tagatanggap telebisyon. Bilang kahalili, ang mga signal pantelebisyon ay ipinapamahagi gamit ang kableng co-axial o optical fibre, mga sistema ng satellite, at ng internet. Bago pa noong unang bahagi ng taong 2000, ang mga ito ay ipinapahatid bilang mga signal na analog, pero ang mga bansa ay sinimulang gumamit ng digital, ang pagbabagong ito ay inaasahang makumpleto para sa buong mundo sa huling bahagi ng ika-21 dekada. Ang isang pamantayang set ng telebisyon ay kinabibilangan ng maraming panloob na electronic circuit, kasama na rito ang apinador upang makatanggap at makabasa ng inihatid na signal. Ang isang aparatong nagpapahayag pangmata na walang apinador ay nararapat na tawaging monitor na bidyo lamang at hindi telebisyon.
Ang pagdating ng telebisyong digital ay nagpahintulot ng mga likha tulad ng  mga Smart TV. Ang Smart TV, kung minsang tinatawag ding kunektadong TV o hybrid TV, ay set ng telebisyon na isinama ang internet at ang mga katangian ng Web 2.0, at isa itong halimbawa ng tagpong teknolohika sa pagitan ng mga kompyuter at mga set ng telebisyon. Bukod sa mga tradisyunal na nagagawa ng mga set ng telebisyon na itinakda sa pamamagitan ng tradisyunal na panghatid pangmasa, ang mga aparatong ito ay kaya ring maghandog ng internet sa TV, interactive na paghahatid online, mas maganda kaysa sa inaasahang nilalaman, pati na rin paagos na paghahatid impormasyon na kinakailangan, at saka daan upang makapaghatid impormasyon sa tahanan. Ang isang aparatong nagpapahayag pangmata na walang apinador ay nararapat na tawaging bidyo monitor lamang at hindi telebisyon.
Barangay Patrol

Ang Barangay Patrol ay isang palabas sa telebisyon sa Pilipinas ng ABS-CBN.
Pagtatalik na walang pagpapasok

Ang pagtatalik na walang penetrasyon, pagtatalik na hindi nagpapasok, o pagtatalik na hindi penetratibo ay isang uri gawaing pampagtatalik na hindi kinasasangkutan ng pagpapasok (pagtusok o pagtuhok) sa puki, butas ng puwit, o bibig, hindi katulad ng mas pangkaraniwang pagtatalik na may penetrasyon. Tinatanggap ng mga dalubhasa sa medisina ang katawagang pagtatalik na walang pagpapasok. Isa itong gawain ng ligtas na pakikipagtalik at ng pagpigil sa pag-aanak dahil walang nagaganap na pagpapalitan ng mga pluwido ng katawan sa pagitan ng mga magkakatalik. Ang uri ng pagtatalik na isinasagawa sa pagitan ng mga nagtatalik na hindi handa, ay walang kakayahang pangkatawan, o hindi maaaring magsagawa ng hindi angkop na pagtatalik na may penetrasyon, subalit nais pa ring magsagawa ng gawaing pampagtatalik. Ginagawa rin ito bilang isang uri ng paglalaro bago magniig.
Antonio Horrilleno

Si Antonio Horrilleno ay naglingkod bilang mahistrado ng Kataas-taasang Hukuman ng Pilipinas.
On the Origin of Species

Impluwensiya at pagtanggap

Ang teoriya ng ebolusyon ay tinatanggap ng pamayanang siyentipiko at akademya  bilang ang tanging paliwanag na buong makapagpapaliwanag sa mga obserbasyon sa mga larangan ng biolohiya, paleontolohiya, molekular na biolohiya, henetika, antropolohiya at marami pang iba.
Ito ay tinatanggap rin ng pamayanang siyentipiko bilang nananaig na teoriya ng dibersidad na biolohiko.
Ang modernong teoriya ng ebolusyon ay patuloy na umuunlad. Ang teoriya ni Darwin sa pamamagitan ng natural na seleksiyon na may tulad ng punong modelo nito ng pagsasanga ng karaniwang pinagmulan ang naging nagpapaisang teoriya sa mga agham ng buhay. Ang teoriyang ito ay nagpapaliwanag ng dibersidad sa mga buhay na organismo at ang pag-aangkop ng mga ito sa kapaligiran. Ito ay nagbibigay saysay sa rekord ng heolohiya, bioheograpiya, mga paralelo sa pag-unlad ng embryo, mga homolohiyang biolohiko, bestihiyalidad, kladistika, pilohenetika at iba pang mga larangan na walang katulad sa kapangyarihang nitong pagpapaliwanag. Ito ay naging mahalaga rin sa mga nilalapat na agham gaya ng medisina at agrikultura.
Heidi Mendoza

Si Heidi Lloce Mendoza (ipinanganak Nobyembre 3, 1962) ay isang Pilipinong lingkod bayan at komisyoner at officer-in-charge ng Komisyon sa Awdit ng Pilipinas. Noong Oktubre 6, 2015, ninomina si Mendoza ni UN Secretary-General Ban Ki-moon upang pamunuan ang United Nations Office of Internal Oversight Services na papalit sa Canadianong si Carman Lapointe. Nanungkulan din si Mendoza bilang panlabas na awditor ng Food and Agriculture Organization, World Health Organization at International Labour Organization.

Personal na buhay

Si Mendoza'y ipinangak sa Tayabas, Quezon kina Agapito Lloce, isang pulis, at Silveria Macaraan. Nag-aral siya sa Paaralang Elementarya ng Tayabas East, at nagtapos ng high school bilang valedictorian sa St. John Bosco Academy sa Tayabas. Nagtapos siya ng kolehiyo na may degri sa Accountancy mula sa Sacred Heart College sa Lucena noong 1983, at nang sumunod na taon naging isang ganap na sinertipikuhang pampublikong accountant. Ipinagpatuloy niya ang post-gradwadong pag-aaral sa Unibersidad ng Pilipinas, Diliman at Dalubhasaan ng Tanggulang Pambansa ng Pilipinas, at kumuha ng Public Administration at National Security Administration, ayon sa pagkakasunod.
Ikinasal si Mendoza kay Meynardo Mendoza at may tatlong supling.
Roger Cudney

Si Roger Cudney ay isang artista sa Mehiko.
Hong Guk Young

Ang Hong Guk Young ay isang palabas sa telebisyon sa Timog Korea.
Indian National Congress

Ang Indian National Congress ay isang partidong pampolitika sa India. Itinatag ni A.O. Hume ang partido noong 1885. Si Sonia Gandhi ang pinuno ng partido.
Inilalathala ng partido ang Congress Sandesh. Ang Indian Youth Congress ang kapisanang pangkabataan ng partido.
Sa halalang pamparlamento ng 2004, nagtamo ng 103 405 272 boto ang partido (26.7%, 145 upuan).
P.A. Private Actress

Ang P.A. Private Actress ay isang palabas sa telebisyon sa bansang Hapon.
Teseo

Si Teseo, kilala rin bilang Theseus /ˈθiːsiːəs/ (Griyego: Θησεύς Griyego: [tʰɛːsěu̯s]) ay ang mitikal na tagapagtatag at hari ng Atenas (Athens), anak na lalaki ni Aethra, at ang mga ama ay sina Aegeus at Poseidon, na kapwa sinipingan ni Aethra sa loob ng isang gabi. Si Teseo ay isang tagapagtatag-hari, katulad nina Perseus, Cadmus, o Heracles, na mga lumaban at gumapi sa mga katunggali na nakilalang may arkaikong panrelihiyon at panlipunang kaayusan. Kung si Heracles (o Hercules) ay ang bayani ng mga Doriano, si Teseo ang tagapagtatag na bayani ng Atenas, na itinuturing ng mga ito bilang kanilang dakilang tagapagbago: nagmula ang pangalan niya mula sa katulad na ugat na θεσμός ("thesmos"), Griyego para sa institusyon o panimulaan. Siya ang may pananagutan sa synoikismos ("naninirahang magkakasama") — ang pampolitika na pagkakaisa ng Attica sa ilalim ng Atenas, na masagisag na kinatawan sa kanyang paglalakbay ng mga gawa o pagsubok, kung kailan nilupig niya ang mga ogre at mga halimaw. Dahil siya ang hari ng pagkakaisa, itinayo at pinamahayan ni Teseo ang isang palasyo sa ibabaw ng kutang tanggulan ng Acropolis na maaaring kahalintulad ng palasyong nahukay doon sa Mycenae. Iniulat ni Pausanias na pagkaraan ng synoikismos, inilunsad ni Teseo ang isang kulto ni Aphrodite Pandemos ("Aphrodite ng lahat ng mga Tao") at Peitho doon sa katimugang libis ng Acropolis.
Sa Ang Mga Palaka, binanggit si Teseo bilang umimbento ng maraming pang-araw-araw na mga tradisyon ng mga taga-Atenas. Kung ang teoriya ng isang hegemonyang Minoe ay tama, maaari siyang ibinatay sa liberasyon ng Atenas mula ganitong kaayusang pampolitika sa halip na sa isang tao na pangkasaysayan.
Ang vita ni Plutarch hinggil kay Teseo ay gumagamit ng iba't ibang mga paglalahad ng kamatayan ng Minotauro, pagtakas ni Teseo at ng pag-ibig ni Ariadne para kay Teseo, upang makabuo ng isang literalistikong talambuhay, isang vita. Ang mga pinagkunan ni Plutarch, na hindi lahat ng mga teksto nito ay napanatili o nakaligtas mula sa pinsala, ay kinabibilangan ng Pherecydes (kalagitnaan ng ika-6 na daantaon BK), Demon (ca 300 BK), Philochorus at Cleidemus (kapwa ika-4 na daantaon BK).
Danaus

Si Danaus, Danaos, o Danao ("tagatulog"; Griyego Δαναός), ay isang mitolohikong tauhan, na kakambal na lalaki ni Ehipto o Aegyptus at anak na lalaki ni Achiroe at Belus, isang mitikong hari ng Ehipto. Isang alamat ng pagtatatag o muling pagtatatag ng Argos ang mito ni Danaus, isa sa pinakaunang Miseneong mga lungsod ng Peloponnesus. Sa Iliada ni Homero, karaniwang itinatalaga ang mga Danaano (o Danaan; tribu ni Danaus) at mga Argivo (o Argive) bilang mga hukbong Griyegong kalaban ng mga Troyano.
Batay sa mitolohiyang Griyego, may 50 mga anak na babae si Danaus: ang Danaides o mga Danaid na pinilit niyang magpakasal sa kanilang mga pinsang lalaki, ang 50 mga anak ni lalaki ni Ehipto. Sa araw ng pagdiriwang ng kasal, pinagkalooban ni Danaus ang bawat isa sa kanyang mga anak na babae ng tigi-tig-isang mga panaksak. Iniutos niya sa mga itong paslangin ang kanilang mga asawa, sa gabi ng kanilang kasal. Maliban sa isa, sumunod sa utos ng kanilang ama ang lahat ng mga Danaid. Si Hypermnestra ang hindi umayon sa kaatasan ng amang si Danaus. Sa halip, tinulungan ni Hypermnestra ang napangasawang si Linceo (o Lynceus) upang makatakas. Dahil rito, pinarusahan sila kapwa sa Hades. Pinatawan silang umigib mula sa isang malalim na balon na gumagamit ng mga pang-igib na panala o bistay.
Nagmula sa kaparasuhang ito ang pariralang "gawa ng Danaid", na nangangahulugang walang katapusan at walang ibinubunga o walang kabuluhang gawain.
173 Ino

Ang 173 Ino ay isang planetang hindi pangunahin.